**NOLIKUMS**

Rēzeknē

12.01.2024. Nr.1.39/5

**X jauno vokālistu konkurss „Skaņais bolss”**

**I. Vispārīgie jautājumi**

1. Nolikums nosaka Jauno vokālistu konkursa “Skaņais bolss” (turpmāk tekstā - konkurss) norises kārtību.

2. Konkursa mērķis ir attīstīt jauno dziedātāju profesionālo un māksliniecisko izaugsmi.

3. Konkursa uzdevumi ir popularizēt akadēmiskās mūzikas vērtības, veicināt pedagogu pieredzes apmaiņu un sekmēt latgaliešu kultūras tradīciju saglabāšanu.

4. Konkurss tiek rīkots Latgales mūzikas skolu un vispārizglītojošo skolu audzēkņiem vecumā no 7 līdz 15 gadiem.

5. Konkurss norisinās Mākslu izglītības kompetences centrs “Latgales Mūzikas un mākslas vidusskola” struktūrvienībā “Jāņa Ivanova Rēzeknes mūzikas skola” (turpmāk tekstā – MIKC LMMV JIRMS), Atbrīvošanas alejā 56, Rēzeknē, 2024. gada **9.aprīlī** plkst.11.00.

**II. Konkursa rīkotājs**

6. Konkursu rīko MIKC LMMV, sadarbībā ar Latgales kultūras un mūzikas izglītības atbalsta biedrību. Kontaktpersonas: IP *Vokālā mūzika* vadītāja Guntra Kuzmina-Jukna, t.nr.: +37128617836 un izglītības metodiķe Ilze Unzule, t.nr.: +37127339908, e-pasts: Ilze.Unzule@lmmv.gov.lv.

**III. Konkursa dalībnieki un programma**

7. Konkurss norisinās 6 grupās (vecuma ierobežojums uz konkursa dienu – 9.aprīli):

7.1. **A1 grupa**: meitenes 7 – 9 gadi,

 7.2. **A2 grupa**: zēni7 – 9 gadi,

 7.3. **B1 grupa**: meitenes 10 – 12 gadi,

 7.4. **B2 grupa**: zēni10 – 12 gadi,

 7.5. **C1 grupa**: meitenes 13 – 15 gadi,

 7.6. **C2 grupa**: zēni13 – 15 gadi.

8. Konkursa programma:

 Visi audzēkņi atskaņo **divus** dažāda rakstura skaņdarbus:

1. **Obligātā konkursa dziesma – latgaliešu tautasdziesma *a cappella*** (jāizvēlas **viena** no piedāvātajām atbilstoši vecuma grupai):

**A1 grupa 7 - 9 gadi meitenes:**

* *Stuovieju, dzīduoju*
* *Uozeiti munu*

 **A2 grupa 7 - 9 gadi zēni:**

* *Uozeiti munu*
* *Zvierbuli, zvierbuli*

**B1 grupa 10 - 12 gadi meitenes:**

* *Zīdi, zīdi rudzu vuorpa*
* *Vuovereite gudra sīva*

 **B2 grupa 10 - 12 gadi zēni:**

* *Vīna, vīna man muoseņ*
* *Zynu, zynu tāva sātu*

**C1 grupa 13 - 15 gadi meitenes:**

* *Ai, vonogi, vanadzeņ*
* *Piedejuos(i) rūzis sieju*

**C2 grupa 13 - 15 gadi zēni :**

* *Malni muni kumeleņi*
* *Dzīdit, meitys, munu dzīsmi*
1. **Brīvas izvēles skaņdarbs ar pavadījumu.**

9. Maksimālais dalībnieka uzstāšanās laiks ir 10 min. jebkurā vecuma grupā.

10. Konkursa obligāto dziesmu notis pieejamas: [Konkursu nolikumi – Jāņa Ivanova Rēzeknes Mūzikas skola (jirmv.lv)](http://www.jirmv.lv/index.php/nolikumi/), sadaļā *X jauno vokālistu konkurss “Skaņais bolss”*.

**IV. Pieteikšanās kārtība un dalības maksa**

11. Konkursa dalībnieku pieteikumus jāiesūta līdz 2024.gada **26.martam**, plkst.23.59. Pieteikumi jāiesniedz elektroniski – veidlapa pieejama: <https://forms.office.com/e/NNeanDjhSc>

12. Kavētos pieteikumus organizētāji ir tiesīgi nepieņemt.

13. Dalības maksa vienam audzēknim – 20 eiro veicama ar pārskaitījumu līdz 2024.gada 28.martam uz sekojošiem rekvizītiem, norādot:

Konkursam “Skaņais bolss”, konkursanta vārdu, uzvārdu, skolu.

Rekvizīti:

Latgales kultūras un mūzikas izglītības atbalsta biedrība

Reg. Nr. 50008224091

Konts Nr. LV 50 UNLA 0055003720701

**V. Konkursa vērtēšana**

14. Konkursa žūrija konkursa dalībniekus vērtē pēc šādiem kritērijiem: vokālā tehnika (0 – 10 punkti); mākslinieciskais sniegums (0 – 10 punkti); kopiespaids un repertuāra atbilstība (0 – 5 punkti).

15. Maksimālais punktu skaits, ko konkursa dalībniekam var piešķirt viens žūrijas pārstāvis, ir 25 punkti. Galīgo vērtējumu konkursa dalībnieks iegūst, visu žūrijas locekļu piešķirto punktu summu dalot ar žūrijas locekļu skaitu. Žūrijas komisijas locekļi savus audzēkņus nevērtē.

16. Pamatojoties uz iegūto rezultātu, konkursa dalībniekiem piešķir apbalvojumus katrā grupā:

16.1. diplomus par 1. vietu (24 - 25 punkti),

16.2. diplomus par 2. vietu (22 - 23.99 punkti),

 16.3. diplomus par 3. vietu (20 – 21.99 punkti),

 16.4. atzinības rakstus (18 - 19.99 punkti),

 16.5. dažādas pārsteiguma balvas.

 16.6. konkursa dalībnieks ar visaugstāko žūrijas vērtējumu starp visu grupu konkursantiem iegūst GRAND PRIX.

17. Žūrijas vērtējums ir neapstrīdams un netiek mainīts.

**VI. Personas datu aizsardzība**

18. Konkursa rīkotājs MIKC LMMV ir atbildīgs par dalībnieku personas datu apstrādi saskaņā ar spēkā esošajiem datu aizsardzības tiesību aktiem.

19. Personas dati, kurus rīkotājs iegūst saistībā ar konkursu, tiks apstrādāti tikai konkursa mērķu īstenošanai un tiks glabāti tikai tik ilgi, cik nepieciešams saskaņā ar tiesību aktiem un iestādes izstrādāto Privātuma politiku.

20. Katram konkursa dalībniekam vai viņa likumiskajiem pārstāvjiem ir tiesības pieprasīt piekļuvi, labošanu, dzēšanu vai ierobežojumu attiecībā uz viņu personas datiem, kā arī iesniegt sūdzību Datu valsts inspekcijai saskaņā ar spēkā esošajiem tiesību aktiem.

21. Konkursa dalībniekiem vai viņu likumiskajiem pārstāvjiem ir jābūt informētiem par to, ka viņu personas datu apstrāde konkursa ietvaros ir pamatota ar viņu piekrišanu. Piekrišanu var atsaukt jebkurā laikā, neietekmējot līdz piekrišanas atsaukšanai veiktās datu apstrādes likumību.

22. Konkursa dalībnieki tiek informēti un piekrīt, ka viņu sniegtās informācijas var tikt izmantotas publicitātes materiālos, ja viņi iegūst kādu no konkursa apbalvojumiem.

**VII. Noslēguma jautājumi**

23. Konkurss ir atklāts:

 23.1. Balvu ieguvēji var tikt publiskoti MIKC LMMV mājaslapā www.lmmv.lv un struktūrvienības “Jāņa Ivanova Rēzeknes mūzikas skola” foajē.

 23.2. Publiskojot konkursa balvu ieguvējus, tiks norādīta informācija par dalībnieku: vārds, uzvārds, skola, rezultāts, iegūtā vieta; par pedagogu: vārds, uzvārds. Izglītības iestāde veic savu organizēto pasākumu fotografēšanu un filmēšanu saistībā ar dažādām izglītības iestādes organizētām aktivitātēm un pasākumiem, kurās ir iesaistīti bērni un jaunieši, lai veidotu un atspoguļotu izglītības iestādes dzīvi un vēsturi, tai skaitā attēlu jeb fotogrāfiju formā. Fotogrāfijas un/vai bērna videoattēls, audioieraksts var tikt publicēts izglītības iestādes tīmekļa vietnē, izglītības iestādes *Facebook* lapā un Rēzeknes pilsētas avīzē.

24. Konkursa norise ir slēgta, tajā klātesoši ir tikai dalībnieki un žūrija.

25. Ja fotogrāfijas un konkursa dalībnieka videoattēls tiks publiskots tīmekļa vietnēs, tie netiks sasaistīti ar dalībnieka vārdu, uzvārdu, izņemot, ja tas attieksies uz apbalvoto festivāla dalībnieku rezultātu publiskošanu. Ja skolas izglītojamais vēlēsies viņa/viņas fotogrāfiju dzēšanu no izglītības iestādes tīmekļa vietnes, drukātā izdevuma (līdz brīdim, kad tas ir nodrukāts), lūdzam informēt, sazinoties ar izglītības iestādes pārstāvi.

26. Informācija par dalībnieku personas datu apstrādi ir norādīta Izglītības iestādes mājas lapā, sadaļā Privātuma politika.

Direktors Raimonds Arbidāns

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU